ลุยตรวจสนามยิงปืน สมาคมกีฬาฯที่แม่ริม พบได้มาตรฐาน หลังคนร้องเสียงรบกวน
ทหาร-ตร. ลุยตรวจสนามยิงปืน ของสมาคมกีฬายิงปืนรณยุทธ 333 ที่แม่ริม จ.เชียงใหม่ หลีงชาวบ้านร้องศูนย์ดำรงธรรม เสียงรบกวน ซ้ำมีกระสุนตกใส่ หลังสอบ ปรากฎตรงตามมาตรฐานสากล ไม่มีทางที่กระสุนจะทะลุไปด้านนอกได้ ,จากกรณี มีชาวบ้านได้ยื่นหนังสือร้องศูนย์ดำรงธรรม อ.แม่ริม จ.เชียงใหม่ ว่าได้รับความเดือดร้อนจากเสียง และอันตรายจากสนามยิงปิน โดยมีกระสุนมาตกในบ้านเรือนชาวบ้าน และเสียงดังรบกวนการเรียนการสอนของนักเรียน โรงเรียนแม่ริมวิทยาคม และอาจพลาดไปถูกเด็กนักเรียนได้ จึงขอให้ทางการเข้าตรวจสอบสนามยิงปืนดังกล่าว ซึ่งทางสนามยิงปืนได้ขอให้หน่วยงานที่เกี่ยวเข้ามาตรวจสอบระบบความปลอดภัยและเสียง แต่มีเพียงทางเจ้าหน้าที่มาตรวจเท่านั้น แต่ไม่ได้ทำการเข้าไปตรวจพิสูจน์เสียงใดๆ และทางสนาม ก็ได้ไปสอบถามชาวบ้าน ที่มีบ้านอยู่ใกล้สุด 150 เมตร โรงเรียน 300 เมตร ก็ไม่ได้รับผลกระทบใดๆ,เกี่ยวกับเรื่องดังกล่าว เมื่อเวลา 14.00 น. วันที่ 18 พฤษภาคม ที่สนามยิงปืนของสมาคมกีฬายิงปืนรณยุทธ 333 สำนักงานสาขาอำเภอแม่ริม เลขที่ 717 หมู่ที่ 1 บ้านน้ำงาม ตำบลริมใต้ อำเภอแม่ริม จังหวัดเชียงใหม่ ทางฝ่ายของสนามยิงปืนโดย พล.อ.สมชาย ธนะรัชต์ อดีตผู้ทรงคุณวุฒิพิเศษ กองบัญชาการทหารสูงสุด อุปนายกสมาคมกีฬายิงปืนรณยุทธ 333 นายสหรัตน์ นพรัตน์ นายกสมคมกีฬายิงปืนรณยุทธ 333 พร้อมฝ่ายทหารนำโดย พ.อ.สันติสุข ศรีเมือง รองเสนาธิการมณฑลทหารบกที่ 33 พร้อมเจ้าหน้าที่ทหารจำนวนหนึ่ง และ ฝ่ายตำรวจนำโดย พ.ต.อ.บุญส่งวิทย์ ห้องแซง ผกก.สภ.แม่ริม จ.เชียงใหม่ ตัวแทนเทศบาลตำบลแม่ริม ตัวแทนชาวบ้านมี หม่อมเจ้าฑิฆันพร ยุคล และผู้เชี่ยวชาญด้านอาวุธปืน นายสุวิทย์ แรกข้าว ผู้อำนวยการสำนักงานการกีฬาแห่งประเทศไทย จังหวัดเชียงใหม่ พร้อมสื่อมวลชน เข้าร่วมในการตรวจสอบสถานที่และความปลอดภัยในด้านต่างๆ,โดยเฉพาะบริเวณที่ใช้เป็นสนามจะมีระบบความปลอดภัยสูง มีแผ่นเหล็กหนาถึง 3 ชั้นป้องกันไม่ให้กระสุนปืนเล็ดรอดออกไปภายนอก และมีเนินดินกำแพง และต้นไม้ป้องกันเป็นชั้นๆชนิดว่าระบบความปลอดภัยสูง จากนั้นก็ได้มีการทดลองยิงเพื่อตรวจสอบระดับเสียง โดยหากยืนอยู่ภายในสนามยิงจะมีระดับเสียง 90 เดซิเบล จุดบ้านเรือนประชาชนที่อยู่ใกล้สนามกีฬายิงปืนใกล้วัด ห่างจากสนามไป 150 เมตร วัดความดังของเสียงยิงปืนวัดได้ 59-60 เดซิเบล จุดโรงเรียนแม่ริมวิทยาคม ห่างไปกว่า 300 เมตร วัดได้ต่ำกว่า 50 เดซิเบล,จากการตรวจสอบมาตราฐานของอาคาร และอุปกรณ์ทุกอย่างก็ได้มาตราฐานทุกอย่างไม่มีอันตรายใดๆ โดยทุกขั้นตอนทางฝ่ายทหารทำการตรวจสอบยอ่างละเอียด,นายสุวิทย์ เปิดเผยว่า จากการนำเจ้าหน้าที่มาตรวจสอบในวันนี้ก็พบว่า มาตราฐานทั่วไปทั้งเรื่องอาคาร สถานที่ ส่วนยิงปืน อาวุธปืน ระยะ ที่ป้องกัน ป้ายเตือน คนควบคุมการยิง ทุกอย่างที่ตรวจตามมาตราฐานสากล ความดังของเสียงก็อยู่ในมาตราฐานปกติ การยิงปืนไม่ว่ายิงจากทางไหน กระสุนก็ไม่มีทางทะลุออกไปข้างนอกได้แม้แต่น้อย อีกทั้งยังมีการขออนุญาตทุกอย่างถูกต้องตามขั้นตอน,ผู้สื่อข่าวรายงานว่า ในการตรวจสอบครั้งนี้ของฝ่ายทหารและตำรวจ กลับไม่มีฝ่ายเจ้าหน้าที่ปกครองอำเภอแม่ริม ที่บอกว่าได้รับการร้องเรียนไม่มีตัวแทนเข้ามาร่วม ซึ่งทางผู้สื่อข่าวได้สอบถามไปยังนายบุญญฤทธิ์ นิปวณิชย์ ปลัดอำเภอแม่ริม ซึ่งเข้าไปตรวจสอบเบื้องต้นมาแล้วว่า ทำไมฝ่ายทหารและตำรวจเข้าตรวจสอบ กลับไม่มีฝ่ายอำเภอเข้ามา นายบุญญฤทธิ์ ตอบว่า ตนเองได้เตรียมตัวจะเข้าไปร่วมตรวจสอบ ตามที่ชาาวบ้านร้องมา แต่ทางผู้ใหญ่บอกว่า ให้ฝ่ายอื่นตรวจสอบไปก่อน และทางฝ่ายอำเภอ ค่อยเจ้าไปตรวจสอบว่าผลการตรวจวัดระดับเสียงจะออกมาตรงกันหรือไม่ ซึ่งก็คงจะต้องเข้าไปตรวจสอบอีกครั้งอย่างแน่นอน.
ทหาร-ตร. ลุยตรวจสนามยิงปืน สมาคมกีฬายิงปืนรณยุทธ 333 ที่แม่ริม จ.เชียงใหม่ หลีงชาวบ้านร้องศูนย์ดำรงธรรม เสียงรบกวน ซ้ำมีกระสุนตกใส่ หลังสอบ ปรากฎตรงตามมาตรฐานสากล ไม่มีทางที่กระสุนจะทะลุได้
สนามยิงปืน,สมาคมกีฬายิงปืนรณยุทธ 333,แม่ริม,เชียงใหม่,มาตรฐานสากล,ข่าวทั่วไป